Izvanučionička nastava – Salzwelten – München – Chiemsee

7.-9.5.2020.

Poštovani roditelji,

Ministarstvo znanosti i obrazovanja tijekom ožujka ove godine uputilo je dopis osnovnim i srednjim školama kojim se, sukladno preporuci Stožera civilne zaštite Republike Hrvatske do daljnjega odgađaju organizirana putovanja u inozemstvo, vodeći računa o sigurnosti učenika i nastavnika zbog trenutačne epidemiološke situacije u svijetu.

s obzirom na dugoročno neizvjesnu situaciju koja je pred nama, utjecaja trenutačnog stanja na cjelokupnu ekonomiju, tako i budućih odluka Ministarstva o kojima u ovom trenutku ne možemo ništa pretpostaviti, jedina i najbolja opcija je potpuni otkaz putovanja. Agencija Via je bila vrlo susretljiva u ovoj teškoj situaciji za sve nas i spremna je izvršiti povrat uplaćenih sredstava u novčanoj protuvrijednosti umanjen za troškove koje su do sada imali oko same organizacije, što iznosi 90.- kn po učeniku.

Na žalost, ni opcija o prebacivanju putovanja u iduću školsku godinu ne dolazi u obzir, ponajprije zato jer ne znamo što nas čeka, a iduće godine, čak i da je sve u najboljem redu u zdravstvenom i financijskom smislu, sada prijavljeni učenici nisu isti učenici koji će pohađati školu u školskoj godini 2020./2021. ni izbornu nastavu njemačkog jezika.

**Kako bi se mogao izvršiti povrat agenciji Via su potrebni sljedeći podatci:**

**-ime putnika, škola**

**-IBAN i ime vlasnika računa**

Navedene podatke je potrebno poslati na mail: via@viaonline.hr

Vjerujem kako ćemo ipak uskoro planirati novo putovanje, bez bojazni za vlastito zdravlje.

Srdačan pozdrav,

Gordana Topolnik, prof. njemačkog jezika i engleskog jezika

Sonja Lefler, prof., ravnateljica